Nunnavuori

Nunnavuori on yli 63 metrin korkeudelle merenpinnasta kohoava kalliomäki Turussa. Se sijaitsee Kaerlan kaupunginosassa ja pieniltä osin Runosmäen kaupunginosassa, Runosmäen asuntoalueen ja Impivaaran urheilukeskuksen välissä. Mäen alarinteillä kiertää ulkoilureitti. 

Nunnavuoren päällä sijaitsee pirunpelto, joka on Turun kivimeristä suurin ja on ollut paikoillaan jo 7 500 vuotta. Pirunpeltoihin liittyy tarina, että itse piru on viskonut kivet paikoilleensa. Nunnavuoren pirunpelto on suojeltu luonnonsuojelulailla. Sana "nunna" tulee lounaismurteen sanasta, joka merkitsee jättiläistä. Tarinoiden mukaan Nunnavuorella elävät jättiläiset olivat heittäneet Pallivahankiven nykyiselle paikalleen.

 Katso myös 
 Piispanristi
 Pallivahankivi

 Lähteet 

Luokka:Runosmäki
Luokka:Kaerla
Luokka:Turun mäet
Luokka:Suomen kalliot